als_Latn dik_Latn sag_Latn
Vip-at reagojnë për aksionin kundër drogës në Lazarat
Lazarati ka qënë kryefjala e ditëve të fundit në çdo bisedë të mundshme, jo vetëm mes njerëzve të thjeshtë, por edhe atyre të njohur. Operacioni antikanabis, që u ndërmor nga Policia e Shtetit ditët e fundit në fshatin Lazarat të Gjirokastrës, nuk është pritur njësoj nga personazhet publikë jashtë politikës. Përveç aktorit të "Portokalli" Besart Kallaku, që ka gjetur subjekt për këngë në këtë histori, ja si kanë reaguar disa prej tyre...
Arkimed Lushaj (Stresi): "Është thjesht një lojë politike"Reperi Arkimed Lushaj (Stresi) ka shprehur ndjeshmërinë e tij për këtë fshat, nga i cili ka dhe kujtime me një foto, që u shpërnda në rrjetet sociale pak muaj më parë, ku ai pozonte mes hashashit. "Lazarati s'do marr fund kurrë, sado të digjet. Është një tokë, që e kanë thënë të vjetrit, mbjell vetë tashmë. Kështu që unë mendoj se është thjesht një lojë politike", shprehet Stresi.
Anaid Kaloti: "Hashashi nuk vret njeri, aksioni thjesht garë mes politikës dhe fshatarit.""Duke marrë shkas nga lajmet zhurmuese, kronikat e zeza, kapuçonët e vdekjes, apo deklaratat zyrtare që s'luftojnë dot as me erën e jo me mullinjtë e bluarjes së lekut, që vetë i mbollën në arat e Lazaratit, po zotohem dhe unë të citojë një fjalë populli. Bima e hashashit nuk vret njeri, si rrjedhojë askush s'ka pse të sakrifikojë jetën në emër të saj. Politika në rastet kur ndihet e pafuqishme ndaj sistemit, duhet të përpiqet të negociojë me kushte, jo të zgjedhë armën ndaj sovranit si kusht i domosdoshëm i zotërimit të jetës së tjetrit. Lazaratasit nuk ishin më të mençur nga ju, as më të formuar, kështu që mafie është fjalë e madhe për t'u përmendur në garën e statusit mes politikës dhe fshatarit".
Julian Deda: "Jam pro aksionit të Policisë"Aktori i spektaklit të humorit "Apartamenti 2XL" shprehet pro aksionit të Policisë. "Pavarësisht se gjithkush ka mendimin e tij, kam përshtypjen se të gjithë duhet të bëjnë një status në profilet e tyre në rrjetet sociale në mbështetje të Policisë së Shtetit në këtë operacion të vështirë. Le të shpresojmë që të mos ketë të lënduar dhe t'ja dalin me sukses!".
Arbër Çepani: "Marijuana na bën vend më të pasur, nuk duhet ta luftojmë se duan ndërkombëtarët"Është ndoshta e trishtë të thuhet, por në një vend të varfër si ky yni, ku asgjë nuk prodhohet, turizmi është në nivele mediokre dhe burimi më i madh i mbijetesës janë të ardhurat nga emigrantët, mbjellja dhe përpunimi i marijuanës me një fitim vjetor, që tejkalon buxhetin vjetor të shtetit, mund të shikohet si prioriteti për t'u luftuar, pavarësisht se çfarë thonë ndërkombëtarët që, sido që të jetë, do na shohin përherë si një popull i kategorisë së dytë. Kështu që të paktën të mos i heqim vetes një burim të madh financiar!"
Gëzim Myshketa: "Forca çuna, ju jeni kombëtarja jonë"Baritoni i njohur në botë, Gëzim Myshketa është bërë pjesë e kësaj kauze. Ai madje është preokupuar edhë më shumë se të tjerët duke bërë një foto në mbështetje të aksionit. "unë jam me Policinë e Shtetit dhe banorët e ndershëm të Lazaratit. Kush ngre, disponon dhe përdor armë, është menjëherë jashtë ligjit, kështu që nuk ka nevojë për shumë komente! Forca çuna, ju jeni kombëtarja jonë", shkruan ai. Më tej, ai e komenton me humor situatën ndërsa thotë: "Me aq hashash sa po digjet në Lazarat, është bërë llullë gjithe Gjirokastra tani".
als_Latn als_Latn als_Latn als_Latn als_Latn als_Latn als_Latn